Checheniston respublikasi rahbari Ramzan Qodirov "Buyuk" laqabli afsonaviy bokschi Muhammad Alini kumiri sifatida e’tirof etdi. Ali 3 iyun kuni 74 yoshida hayotdan ko‘z yumdi. Sportchi, 1984 yildan beri Parkinson xastaligidan aziyat chekib kelgan. «Mohammad Ali, nafaqat sportchi, balki o‘zining aniq hayotiy qarashiga ega inson sifatida mening eng yaxshi ko‘rgan insonlarimdan biri edi», — deya Qodirov so‘zlaridan iqtibos keltirgan «Match TV» telekanali sayti. Muhammad Ali tarixdagi eng mashhur professional bokschilardan biri hisoblanadi. U, 1960 yilgi Oimpiya o‘yinlari chempioni, o‘ta og‘ir vazn toifasida mutlaq jahon chempioni(1964–1966, 1974–1978), «Yil bokschisi» unvonining besh karra hamda «O‘nyillik bokschisi» unvoni sohibidir.